#  ГОДИШЕН ДОКЛАД

ЗА ДЕЙНОСТТА

 НА

РАЙОНЕН СЪД - НЕСЕБЪР

**2016** година

**Д О К Л А Д**

**ЗА ПРИЛАГАНЕТО НА ЗАКОНА И ЗА ДЕЙНОСТТА НА РАЙОНЕН СЪД – НЕСЕБЪР ПРЕЗ 2016 ГОДИНА**

КАДРОВА ОБЕЗПЕЧЕНОСТ

Брой на работещите в районния съд съдии, държавни съдебни изпълнители, съдии по вписванията и служители. Незаети щатни бройки.

В Районен съд гр.Несебър е разкрит щат както следва: една позиция за административен ръководител-председател, пет позиции за длъжност съдия в районен съд, един държавен съдия-изпълнител, трима съдии по вписванията и седемнадесет служители.

 През 2016 година няма промени в състава на магистратите.

СЛУЖИТЕЛИ.

В РС-Несебър работят седемнадесет служители. Всички служители са с висше, средно и средно специално образование. Щатното разписание на административния персонал в Районен съд град Несебър е със следната специфика:

Административен секретар;

Главен счетоводител;

Системен администратор;

Съдебен секретар – 4 бр.;

Съдебен деловодител в „Наказателно деловодство” – 2 бр.;

Съдебен деловодител в „Гражданско деловодство” – 2 бр.;

Съдебен деловодител-Регистратор;

Съдебен деловодител в съдебно-изпълнителна служба;

Съдебен деловодител- архивар, той и служител в “Бюро съдимост”;

Призовкар- 2 бр.;

Чистач.

През 2016 година служителите от РС - Несебър работят при изключително натоварване поради ограничения щат, освобождаване на щатна бройка за длъжността „съдебен секретар”, считано от 26.09.2016г.; интензивни и продължителни отсъствия поради временна неработоспособност, отпуск поради бременност и раждане и ползване на платен отпуск за отглеждане на малко дете до 2-годишна възраст за следните служители: съдебен деловодител в деловодство „Наказателни дела” Румяна Стаматова, съдебен секретар Атанаска Ганева и съдебен секретар Стоянка Боева, съдебен деловодител в деловодство „Граждански дела” Татяна Кирова.

- Съдебен секретар Атанаска Д.Ганева считано от 04.11.2015г. до 25.03.2016г. е в отпуск за временна неработоспособност, за оперативно и следоперативно лечение. На осн.чл.68, ал.1, т.3 от КТ до завръщане на титуляра Атанска Д.Ганева е назначена Радостина Г.Менчева.

- Съдебен секретар Стоянка Боева считано от 16.02.2016г. до 05.05.2016г. е в продължителен отпуск за временна неработоспособност. На осн.чл.68, ал.1, т.3 от КТ до завръщането и, считано от 25.03.2016г.е преназначена Радостина Г.Менчева.

- С Решение по Протокол №7 от заседание на Съдийската колегия на ВСС, проведено на 07.06.2016г. увеличава щатната численост на РС Несебър с една щатна бройка „призовкар“. На длъжността на основание чл.343, ал.2 от ЗСВ, считано от 11.07.2016г. е назначен Красимир Димитров Боев, заемащ длъжността „шофьор- призовкар“ в Окръжна прокуратура Бургас.

- Със съдебен секретар Стоянка Г.Боева на осн.чл.325, ал.1, т.1 от КТ се прекрати трудовото правоотношение, считано от 26.09.2016г. На освободената щатна бройка, на основание чл.68, ал.1, т.4 от КТ е назначена Радостина Г.Менчева.

 След проведен конкурс за заемане на длъжността Радостина Г.Менчева е назначена с постоянен трудов договор, считано от 21.11.2016г.

- Съдебен деловодител в деловодство „Наказателни дела” Румяна Стаматова, считано от 07.09.2016г. до 28.11.2016г. е в отпуск за временна неработоспособност, за оперативно и следоперативно лечение, като преди това за първото полугодие на годината също ползва отпуск за временна неработоспособност в размер на 28 дни. Считано от 05.10.2016г. на осн.чл.68, ал.1, т.3 от КТ до завръщане на титуляра Румяна П.Стаматова е назначена Галина Стоянова Нанчева.

- Считано от 01.01.2017г. на осн.чл.327, ал.1, т.12 от КТ, поради придобиване право на пенсия за осигурителен стаж и възраст е прекратено трудовото правоотношение с Димитринка Н.Ставрева, заемаща длъжността „призовкар“. Обявен конкурс за заемане на длъжността.

- С решение по протокол № 24, т.48 от заседание на СК на ВСС, проведено на 15.11.2016г. щатната численост на РС Несебър се увеличава с една щатна бройка „касиер“, считано от 01.01.2017г. Обявен конкурс за заемане на длъжността.

- Съдебен деловодител в деловодство „Граждански дела” Татяна Кирова, считано от 27.04.2015г. е в отпуск поради бременност и раждане, към момента ползва отпуск за отглеждане на малко дете до 2-годишна възраст. На длъжността е назначена Елена П.Павлова, основание чл.68, ал.1, т.3 от КТ.

БЮРО ПРИЗОВКИ

В щата на РС-Несебър с Решение по Протокол №7 от заседание на Съдийската колегия на ВСС, проведено на 07.06.2016г. е разкрита втора щатна бройка „призовкар“. На длъжността, считано от 11.07.2016г., е назначен служител. Видно от приложена справка през 2016г. лицата, извършващи дейност по призоваване Димитринка Ставрева и Красимир Боев, са връчили общо: 7205бр. призовки и съобщения от НРС и други съдилища в страната. В това число връчените призовки за гражданско деловодство при РС- Несебър са 1532бр., за наказателно деловодство са 2223бр. от деловодство СИС при НРС са 239бр., а връчените призовки и съобщения от други съдилища в страната са общо 3211 бр.

БЮРО СЪДИМОСТ

Работата в Бюро Съдимост в Районен съд - Несебър се осъществява при действието на Наредба № 8 от 28.02.2008г. за организацията на дейността на бюрата за съдимост. През 2016г. са били издадени общо:

 3833 бр. свидетелства и 909 справки за съдимост при издадени:

3670 бр. свидетелства и 1022 справки за съдимост за 2015г.;

 3691 бр. свидетелства и 693 справки за съдимост за 2014г.;

Тези цифри сочат на запазване на изключителната натовареност на служителя от това звено на съда, който съвместява и длъжността съдебен архивар.

**СГРАДЕН ФОНД И ТЕХНИЧЕСКА ОБЕЗПЕЧЕНОСТ**

Сградата, в която към настоящия момент са настанени Районен съд, Районна прокуратура и Службата по вписвания, е двуетажна с застроена площ от 240 кв.м. и РЗП – 646 кв.м., построена е през 1985г. През 2015г. сградата е актувана като частна държавна собственост и е предоставена за ползване на Съда, прокуратурата и агенция по вписванията с Решение на Министерски съвет №414/05.06.2015г. и Акт за частна държавна собственост № 7350/02.02.2015г. на Министерство на правосъдието.

С промяната на ЗСВ, възоснова на Решение по т.27.1. от Протокол № 24/09.06.2016г. на Пленума на ВСС относно прилагане на разпоредбата на §82, ал.1, §83 от ПЗР на ЗИД на ЗСВ е извършено вписване в АДС №7350/2015г. на 06.10.2016г възоснова на което, сградата преминава в управление на Висш съдебен съвет. С Решение на ВСС по протокол № 39 от 27.10.2016г. стопанисването на сградата е поверено на Председателя на РС Несебър.

Сградата, е амортизирана е и крайно недостатъчна за изпълнение на функционалните и трудовите задължения на работещите в нея, съобразно ЗБУТ и не може да бъде пригодена за достъп на инвалиди, липсва стая за адвокати, липсва стая за задържани лица,липсва помещение за работа с малолетни и непълнолетни, няма възможност да се обособи пространство за преглед на насрочените дела. Липсва възможност за обособяване на стаи за съхранение на веществени доказателства, помещение за архив, самостоятелно помещение за класифицирана информация. През 2016г. бяха осигурени още два допълнителни метални шкафа, които се използват за съхранение на архив в пълно противоречие с противопожарните правила и ограничават както светлинното, така и разполагаемото пространство. Сградата разполага с две заседателни зали. Няма съдия в самостоятелен кабинет. Служителите са по трима и четирима в една стая. Съдиите по вписванията са трима в една стая, а служителите – четирима в едно помещение, което е и архив.

 Разпределението на делата между съдиите в РС-Несебър се извършва чрез Централизираният модул за разпределение на делата разработен от „Смарт системс 2010 ЕООД“ по Решение по Протокол № 37 от заседание на Комисия по професионална квалификация, информационни технологии и статистика при ВСС, проведено на 29 септември 2015 г.и СИНС.

ОБЩИ И ЧАСТНИ ФАКТОРИ, ОКАЗАЛИ ВЪЗДЕЙСТВИЕ В НАЙ-ОБЩ ПЛАН ВЪРХУ ДЕЙНОСТТА НА СЪДА

През годината, устройствения закон на Съдебната власт бе изменян и редактиран общо четири пъти. С изменение и допълнение на ЗСВ,бр.28/2016г. се въведе разделянето на ВСС на колегии, както и се регламентира реда за пряко избиране на членовете на ВСС.

Минаха две изменения чрез ПЗР на Изборния кодекс и чрез ПЗР на Закона за електронното управление.

 Последното изменение на ЗСВ с ДВ бр.№62/2016г. внесе сериозна промяна в структурата и организацията на работата на съдилищата.

Една от съществените промени е въвеждане на принципа на т.нар.“Съдийско самоуправление“

Въведе се сериозна промяна в структурата и дейността на Инспектората на ВСС.

Въвеждат се нови правила за провеждане на конкурсите и атестирането.

Въвеждат се редица значими промени по отношение назначаването и дейността на съдебните заседатели .

През годината ГПК претърпя две промени; НПК-5, АПК-1, ЗАНН-1; НК-5, бе приет изцяло нов КЗ, седем изменения в КТ и много други в материалните закони.

След криминален инцидент на 08.06.2016г. на територията на к.к. „Слънчев бряг“, получил широк обществен резонанс, контролните органи на изпълнителната власт, значително увеличиха присъствието и дейността си на територията на Община Несебър, което доведе до значимо увеличение на делата от административнонаказателен характер през второто шестмесечие. В сравнение с образуваните и разгледани от съдиите при РС Несебър дела от административнонаказателен характер, постъпили от началото на годината до юни, 2016г., увеличението за второто полугодие е с 4.49 пъти, или 449% в повече.Подобно явление се наблюдава в последните шест години, като именно през второтошестмесечие се наблюдава рязко увеличаване броя на делата от административнонаказателен характер, като сходни постъпления са регистрирани още през 2011, 2012г. Т.е. макар това събитие да дава реално отражение по отношение натовареността на съда, същото не е с инцидентен или временен характир.

**ДВИЖЕНИЕ НА ДЕЛАТА**

**1. Сравнителен анализ на несвършените дела в края на отчетния период през последните три години.**

Останалите несвършени дела в края на отчетната 2016г са общо 381 бр. За сравнение този брой за 2015г са 284бр., 2014г. е 301бр., при 288бр. за 2013г., 307бр. за 2012г., 318бр. за 2011г. т.е. през 2016г. е налице най-висок брой на останали несвършени дела не само през последните три години, а за последните шест. Несвършените дела са преимуществено образувани в края на годината и съставляват незначителен брой на фона на постъпленията и броя дела общо за разглеждане през годината. Несвършените дела съставляват 10.13 % от общия брой постъпили през годината и 9.4% от всички дела за разглеждане. От несвършените общо 381 дела, гражданските са 155 при 161 за 2015 /значително занижаване, въпреки натовареността/, а наказателните- 226 при 123 за 2016г., дължимо се на постъпилите през м.декември и образевани дела с административнонаказателен характер.

**2.Сравнителен анализ на постъпленията на дела през последните три години.**

Постъпилите дела през 2016г. са 3760 бр., 2015г. са 3157 бр. За 2014г. са 1998 бр., при 2261 бр. за 2013г., 2376 бр. за 2012г. т.е. през 2016г. е налице най-висок брой на постъпили дела не само през последните три години, а за последните шест, а увеличението е със 19 %, спрямо 2015 и с 88% спрямо 2014г.

От постъпилите през 2016г. общо 3760 дела, 1194 са граждански и 2566 -наказателни.

Наблюдава се значително завишение на делата, особено на наказателните. Отчитането на по-висок брой наказателни дела е продиктувано от особеностите на района, тъй като през месеците май-октомври на обслужваната ни територия се генерира голям процент от брутния вътрешен продукт на Бюджета на страната, предлолагащо и наситена концентрация на контрол и контролни дейности, част от чиито резултати се подлагат на съдебен контрол. Запазена е тенденцията от последната година по отношение на заповедните производства. Усложнява се фактическата и правна сложност на делата, частично рефлектиращо върху качеството на актовете. Промените в законодателството създадоха значително вреемеемко натоварване на съдиите с дейност по администриране на граждански и наказателни дела. В този смисъл са промените в ЗЕС, последните изменения на НПК /по отношение доказателствата за съдимостта и мерките за неотклонение/, ГПК, по отношение задължителната проверка по заповедните производства за местна подсъдност, ТР по приложение на ЗУЕС и др.

Общо дела за разглеждане за отчетния период са 4044, при 3458 за 2015г., при 2286 за 2014г.

Свършените дела през отчетната са 3663, при 3174 за 2015г., при 1985 за 2014г.

Видно от посочените данни през годината са постъпили общо 3760 дела и са свършени 3663 дела. т.е. свършените дела са с 97 по-малко, което е показател за намаляване на стари дела, за изключително висока срочност и предпоставя тенденция за равномерност и равносрочност при решаването им. Въпреки прекомерната натовареност през изтеклата година, служители и магистрати показват висока лична отговорност, професионализъм, добросъвестност, като въпреки враждеността на заобикалящата ни среда, успяват да отстояват позициите и резултатите си, лични и тези на съда от предходни години и да приключват дела на брой, равностоен на броя на постъпленията за съответната година. От всички сложени за разглеждане дела през 2016г. в РС-Несебър са свършени 90,57% при 91.80 % за 2015 и 86,83% за 2014г., като от всички свършени дела в 3-месечния срок са приключени 3434 или 94% при 2876 или 90.61% за 2015г., или за отчетния период предприетите в предходните години организационни мерки от магистрати и администрация, включително и времеви стандарти доказват своята ефективност в посочените цифри в дългосрочен аспект.

**3.Ефективност**

През 2016г. са постъпили през годината 3760 бр.дела.Свършените дела за отчетния период са 3663, т.е. процента на ефективност е 97.35 %, свидетелстващ за иззключителност по този показател на правораздаването.

**ДЕЛА ЗА РАЗГЛЕЖДАНЕ**

**Общо дела за разглеждане.**

Общо дела за разглеждане за отчетния период- 4044, при 3458 за 2015г. при 2286 за 2014г., при 2568 за 2013г, от които:

* постъпили дела през 2016г.- 3760, при 3157 за 2015г.,при 2014г.-1998.
* останали несвършени в началото на отчетния период –284 , при 301 за 2015г., при 288 за 2014.
* останали несвършени в края на отчетния период –381, при 284 за 2015г. при 301 за 2014г.
* Броят на несвършените в края на последната година дела е завишен в сравнение с тези от предходните 2015г и 2014г., което е обяснимо видно от броя на образуваните през последния месец на годината дела.

**Наказателни дела.**

 Общ брой наказателни дела за разглежданепрез отчетния период –2689 бр., при 2116 бр. за 2015г., при 1035 за 2014г., от които:

 **-** постъпили дела през 2016г. са 2566, 1982 бр. за 2015г., при 924 за 2014г.,

* останали несвършени в началото на отчетния период -123бр. при 134 бр. за 2015г., при 111 за 2014г.

#### Видове:

#### НОХД *–*278 бр. /общо за разглеждане/, при 342 за 2015г., при 290 за 2014г.; в това число:

- 260 /постъпили /, при 314 през 2015г., при 264 през 2014г.;. и

- 18 /останали несвършени дела в началото на отчетния период/, при 28 за 2015г. при 26 за 2014г.;

**НДЧХ** –18 /общо за разглеждане/, при 26 за 2015г., при 20 за 2014г., като от тях 10 са новообразувани, 6 са останали за разглеждане и решаване от миналата година и 2 са върнати за ново разглеждане под нов номер.

**НАХД** –621 /общо за разглеждане/, 498 при 2015г., при 506 за 2014г.

86 са останалите за решаване от предходния период, при 6 останали от 2015г., при 68 останали несвършени в началото на 2014г.

в т.ч. УБДХ–2 при 15 за 2015г., при 7 за 2014г.,

**По чл.78а** от НК –77, при 110 за 2015г., при 79 за 2014г.; от които 7 останали несвършени в началото на отчетния период;

**ЧНД** –1609 от които 29 разпити в ДП, при 1140 за 2015г. при 219 за 2014г.

Граждански дела.

Общо дела за разглеждане за отчетния период –**1355 бр, при 1342 бр. за 2015г., при 1251 за 2014г., от които:**

* постъпили дела през 2016г. – 1194, при 1175 за 2015г., при 1074 за 2014г.,
* останали несвършени в началото на отчетния период –155, при 167 за 2015г., при 177 за 2014г.

БРОЙ СВЪРШЕНИ ДЕЛА

Общ брой свършени дела.

Общо свършени дела за отчетния период –3663, при 3174 за 2015г., при 1985 за 2014г., от които:

- с акт по същество –3164, при 2601 за 2015г., при 1508 за 2014г,

- прекратени –499, при 573 за 2015г., при 477 за 2014г.

Прекратените дела през отчетния период са 15,77%, при 18.05% за 2015г., при 24,03% от свършените през 2014г., т.е. броят им е значително по-нисък в сравнение с последните три години. Основна причина при прекратените наказателни дела са приключените със споразумение по реда на чл.382 и чл.384 от НПК, а по гражданските съответно императивната разпоредба на чл.411, ал.1 от ГПК, обуславяща местна компетентност на съда по постоянен адрес или седалище на длъжника, разпоредбата на чл.104, т.3 и т.4 от ГПК, обуславяща родова подсъдност на окръжен съд, която се установява след представяне на удостоверения за данъчна оценка и конкретизиране цената на иска и процесуално бездействие на страните при констатирани нередовности по исковите молба по реда на чл.129 ГПК

От общо 4044 дела за разглеждане са свършени 3663 дела през отчетния период. Следователно съотношението между общо свършени дела към общо дела за разглеждане е 90,57%, при 91.78 % за 2015г., при 86,83% за 2014г., като за сравнение през 2013г. от общо делата за разглеждане в съда са свършени 88,78, през 2012г. съответно 88,60%, за 2011г. 88,95% .

Видно от горните цифри въпреки над средното за страната натоварване магистратите в съда се увеличава броя на свършените дела в сравнение с предходни години.

Свършени наказателни дела.

**- НОХД**

От приключените през 2016г. общо 257 дела със съдебен акт по същество са решени 52 дела, при 61 за 2015г., 55 за 2014г.,

 Прекратени са 205, при 263 за 2015г., при 207 за 2014г., от които:

* със споразумение – 172, при 240 за 2015г., 191 при за 2014г.
* върнати за доразследване 31, при 22 за 2015г., при 13 за 2014г.,
* прекратени по други причини –2, при 1 за 2015г., при 3 през 2014г.

 Налице е трайна тенденция към намаляване на приключилите с присъда НОХД за сметка на запазване високия брой, приключили със споразумение по чл.381 и чл.384 НПК. Горната констатация се разглежда с положителен знак, тъй като целта на законодателя да се намали натовареността на съдебната система в случаите, когато фактическата обстановка и правните последици от нея са безспорни между представителите на обвинението и защитата, може да се счита постигната. Броя на върнатите за доразследване дела като цяло в рамките на разглеждания тригодишен период се запазва относително постоянен, макар, че през този отчетен период се наблюдава леко завишение, обяснимо с трайното текучество на командиравани прокурори през НРП.

НЧХД

От свършените през 2016г. общо 14 дела, със съдебен акт по същество са 6. 8 са прекратени поради постигнато помирение или оттегляне на тъжбата, чрез активното съдействие за това на съдиите при НРС. През 2015г. общо 20 дела са свършени в т.ч. със съдебен акт по същество са 10 и 10 са прекратени. За 2014г. са решени общо 11 НЧХДела със съдебен акт по същество е едно.

АНД

 От приключените през 2016г. 481 са приключили със съдебен акт по същество, прекратени са 36. За сравнение през 2015г. 412 са с решение , прекратени са 36. През 2014 са били общо 413 АНД с решение са свършили 381, а прекратени са 32. Като решени по същество дела, са 68 по чл.78а НК, от общо за разглеждане 77, от които 8 останали от предходен период.

 ЧНД

От свършените през 2016г. общо 1607, с акт по същество са 1596, при 1120 с за 2015г., като с акт по същество са 191 за 2014г. Прекратени са 11, при 15 са 2015г., при 24 за 2014г.,

Делата по чл.222 и чл.223 от НПК за 2016г. са 29.

**Свършени граждански дела**

ГД

През 2016г. са свършени общо 1200 граждански дела, при 1181 за 2015г. при 1084 за 2014г.,

От свършените дела с решение по същество са приключили 967, при 936 за 2015г. при 880 за 2014г.

Прекратени са 233, при 245 дела за 2015г. при 204 дела за 2014г. Прекратени по спогодба са 7 дела, а по други причини са 226 дела, като основните причини са прилагане разпоредбите на чл.129 ГПК и Гл.ХІІ от ГПК.

ЧГД

През 2016г. са свършили 88 ч.гр.д. Свършени са и 800 бр. по чл.410 и чл.417 ГПК. За 2015г. са свършили 96 ч.гр.д., 775 бр. по чл.410 и чл.417 ГПК. За 2014г. са свършени общо 752, от които 661 по чл.410 и чл.417 ГПК и 91 други ч.гр.д

От свършените дела с акт по същество са приключили по чл.410 и чл.417 ГПК 699дела при 677дела за 2015г.. Прекратени са 101 при 98 за 2015г.. От свършените други ч.гр.дела 88 при 96 за 2015г., с акт по същество са приключили 68 при 67 за 2015г. и 20 са прекратени, като за 2015г. са 29бр. Както бе посочено по-горе, основната причина за прекратяване на делата е констатираната липса на местна подсъдност съобразно разпоредбата на чл.411, ал.1 от ГПК.

**Срочност при разглеждане на делата**

При образуването и насрочването на делата в районен съд се спазват законните срокове. Делата се образуват в деня на постъпването им в съда, и се разпределят на случайния принцип от председателя на съда, като при негово отсъствие това правомощие се делегира с нарочна заповед от съдия. Всички съдии при НРС разполагат с КЕП. Създадена е организация всички граждани или пълномощници, които депозират в регистратурата на съда своите искови молби, заявления и др.документи, въз основа на които по силата на ПАС се образуват в дела, да присъстват лично при разпределението на случаен принцип и по този начин в деня на подаването на молбата си да разберат вида и номера на делото си и определения съдия-докладчик. За това свое право гражданите са уведомени посредством съобщение, поставено на видно място в регистратурата на съда. Запазена е вече трайно наложената добра практика. В края на работния ден /след 17.00ч./ се разпечатва съответният общ протокол, след положен електронен подпис от програмния продукт за случайно разпределение на всички постъпили през деня дела, подписан препис от съответния индивидуален протокол се прикрепва към всяко дело незабавно след разпределянето му. Делата се насрочват в месечен или най-късно двумесечен срок, в зависимост от вида и характера на делото. Когато се касае за НОХД със задържани лица, те се насрочват в по- кратък срок, като във всички останали случаи съдебното заседание по тези дела се насрочва до два месеца от представяне на обвинителния акт или тъжбата в съда, като стремежът на съдиите е в рамките на възможностите на графика си да насрочват делата в месечен срок. Предприети са действия при постъпления на наказателни дела, по които страните са с местожителство/седалище на територията на гр.Несебър да се насрочват в максимум едномесечен срок, като за пример в тази насока могат да бъдат посочени НАХД, образувани по жалби на граждани против наказателни постановления, издадени от Директора на ТДНАП или Началника на РУ на МВР-Несебър. Следи се за спазване на всички установени от процесуалните закони съкратени срокове за насрочване и разглеждане на специални категории граждански и наказателни дела.

От свършените през годината общо 3663 дела в срок до три месеца са приключили 3434 бр. За сравнение през 2015г. от общо 3458 дела в срок до три месеца са приключили 3174 бр.. През 2014г. от общо 1985 дела в срок до три месеца са приключили 1736бр. Следователно приключените в срок до три месеца дела са 94%, при 91.78 % за 2015г., при 87,45% за 2014г. Процента на свършените в тримесечния срок дела е изключително висок и се задържа такъв през сравнителния тригодишен период.

Констатираната добра срочност с оглед посоченото натоварване за магистратите се дължи и на законодателни промени, извършени през последните години, а именно въвеждане на производствата по чл.410 и чл.417 от ГПК, по които срокът за произнасяне е 3-дневен, все по-широкото използване на производствата по чл.381 и чл.384 от НПК, както и приложението на чл.370 от НПК, които позволяват насрочване на делото за период по-кратък от един месец. Следва да се посочи и че на местно ниво е запазена създадената преди години организация внесените от РП-Несебър споразумения за решаване на делото в досъдебата фаза по чл.381 от НПК да се разглеждат/насрочват и решават/ от определения на случаен принцип съдия-докладчик в деня на постъпването им. Тази организация натоварва допълнително както съдиите, така и канцеларията на съда. По повод тази дейност съвзместно с БОС, РС Бургас и ВСС съществуваше идея за създаване на пилотен проект за изграждане на специален ред и въвеждане на „Бърз наказателен съд“, чието въвеждане бе осуетено от законодателните промени в ЗСВ, НК и НПК.

Останали несвършени в края на отчетния период дела са 381 при 284 за 2015г. при 301 за 2014г. По този показател считам, че е налице трайно подобряване качеството на работата на съда, тъй като както бе посочено по-горе несвършените дела са преимуществено образувани в края на годината и съставляват незначителен брой на фона на постъпленията и броя дела общо за разглеждане през годината.

 **БРОЙ НА РЕШЕНИТЕ ДЕЛА ПО СЪЩЕСТВО -**

**АНАЛИЗ ПО ВИДОВЕ**

**Общ брой на решените по същество дела**

От общо свършените през 2016г. 3663 бр. с акт по същество са 3164, при 2601 за 2015г. За 2014г. при 1985 дела, с акт по същество са 1508.

**Решени НОХД**

**Видове дела по текстове от НК**

Анализът на отчета за дейността на съда ясно откроява трайна тенденция за най-голям брой дела за общоопасни престъпления /180/ и такива против собствеността /39/ е постоянна в съдебния район. От общоопасните престъпления най-голям е дела на тези по транспорта /64/, следвани от престъпления свързани с наркотични вещества /35/. На второ място са престъпленията против собствеността – общо 39, от които 20 по чл.194-197 от НК, 6 бр. по чл.198 от НК, 7 присвоявания и 4 измами по чл.209-2011 от НК. Следват престъпления против правата на гражданите - 16, всичките против интелектуалната собственост, като изброяването предложено тук не е изчерпателно, тъй като има за цел да посочи тенденциите при внесените и свършени дела от тази група, както и поради конкретното посочване в приложените статистически форми.

**Резултати при приключването на делата.**

От решените през годината 257 НОХД с присъда са завършили 52 дела, по споразумение по реда на чл.382 НПК 117 дела, по реда на чл.384 НПК – 55 бр, върнати за доразследване са 31 дела и две са прекратени по други причини.

**Осъдени лица.**

От общо съдените 229 лица, изцяло са оправдани 9 лица, при 315 лица през 2015г., изцяло са оправдани 12 лица, при 275 лица през 2014г. изцяло са оправдани 2. През отчетния период са били осъдени 3 непълнолетни лица. Броят на наказаните лица по чл.381-384 НПК е 148.

**Видове наложени наказания.**

- на лишаване от свобода до три години са били осъдени общо 176 лица при 186 лица за 2015г., при 166 лица за 2014г.Условно осъдени са 131 лица, при 150 за 2015г., при 113 за 2014г., През отчетния период са наложени 1 наказание „лишаване от свобода“ от три до петнадесет години. Наказание „глоба“ е наложено на 15 лица, при 29 лица за 2015г., при 12 лица за 2014г.;./, а наказание „пробация“ на 27лица, при 78 лица за 2015г., при 89 лица за 2014г.; 102лица за 2013г., 118 за 2012г., 150 за 2011г,

Налице е тенденция за намаляване на дела на най-често налаганото наказание, а именно лишаване от свобода до три години. Като правило в тези рамки наказанието лишаване от свобода се налага при липса на висока обществена опасност за деянието и дееца с приложение на чл.66 НК, с цел осъденият принудително да бъде мотивиран да се въздържа от противоправни действия под страх, че при ново осъждане ще изтърпи и отложеното наказание лишаване от свобода и в съответствие с наложената от горните инстанции правораздавателна практика. Горното е в съответствие с препоръката за налагане на алтернативни на наказанието „Лишаване от свобода” санкции /по дела  [36925/10](http://hudoc.echr.coe.int/sites/eng/Pages/search.aspx#{), [21487/12](http://hudoc.echr.coe.int/sites/eng/Pages/search.aspx#{), [72893/12](http://hudoc.echr.coe.int/sites/eng/Pages/search.aspx#{), [73196/12](http://hudoc.echr.coe.int/sites/eng/Pages/search.aspx#{), [77718/12](http://hudoc.echr.coe.int/sites/eng/Pages/search.aspx#{) и [9717/13](http://hudoc.echr.coe.int/sites/eng/Pages/search.aspx#{) от 27.01.2015г./. Като цяло през последната година се отчита спад в статистическите данни относно броя на осъдените лица на „Лишаване от свобода” с ефективно изтърпяване и се увеличава размера на наказания несвързани с тази ограничителна последица.

Значителния спад на налагане наказанието „Пробация“, обективно обезсмисля съществуването му. Извършените промени в НК по отношение някои наказания за престъпления против транспорта /и по спец. в текстовете по чл.343 и сл./ доведоха до рязък спад в осъжданията на този вид наказание, което от една страна е в противоречие с практиката на Европейския съд по правата на човека, а от друга- с препоръките на ВКС, целите на наказанието по см.на чл.36 НК.

**Решени по същество НЧХД**

 От сложените през отчетния период общо за разглеждане 18 наказателни дела частен характер са свършени 14, от тях 8 са свършени в тримесечен срок от образуването. Все по-отчетлива е ролята на съдиите при НРС за използване методите на възстановителното правосъдие при посредничество за постигане на помирение и прекратяване на делата по реда на чл.24 ал.4 т.3 от НПК.

**Решени по същество АНД.**

**Видове дела по предмет.**

През отчетния период от общо 707 дела за разглеждане са свършени 517 АНД, като останали несвършени са 190 в края на годината. Броят на останалите несвършени дела към края на отчетния период се обяснява с постъпленията от този вид дела именно в края на годината. Традиционно този вид дела приключват в едно заседание с редки изключения, обусловени от необходимостта от събиране на допълнително доказателства, непредставяне /или несвоевременно представяне/ от страна на административно-наказващият орган на изискани с разпореждането за насрочване доказателства, неявяване на актосъставителя в първо по делото с.з., поради служебна ангажираност /респ.временна нетрудоспособност/, за наличието на която се представят доказателства.

Разгледани са и 77 дела по реда на чл.78а от НК, от които свършени са 68, от които с акт по същество 62 и 6 са прекратени; За сравнение през 2015г.са 110 дела, при 72 дела за 2014г.

От общо 707 за разглеждане НАХДела 517 са свършени от които:

* 182 по ЗДвП, при 177 за 2015г., при 153 за 2014г. при 144дела за 2013г., 137 за 2012г., 187 за 2011г.
* 150 дела по ЗДДС и Закона за мерките срещу изпирането на пари /на НАП/
* 30-по Закона за защита на потребителите
* 18 по ЗЧОД и ЗМВР
* 15 по Наредби на Община Несебър
* 10 по ЗУТ
* 2 по ЗАДС
* 2 по УБДХ.
* 1 по Закона за лечебните заведения

Запазват се тенденциите за заемане на най-голям дял от делата по ЗДвП, следвани от ЗДДС, ЗМИП, ЗЗП.

Следва да се отбележи, че статистическите таблици не отчитат /поради липса на предвидена графа/ делата, образувани по жалби против наказателни постановления издадени от Дирекция „Инспекция по труда”-Бургас и ГД”ИТ” за нарушаване на трудовото законодателство, които съставляват значителен брой от НАХДела.

**Резултати при приключването на делата.**

От разгледаните по същество 707 дела свършени са общо 517 дела, при които 187 са били потвърдени, 122 изменени, 172 отменени и 36 прекратени. За сравнение през 2015г. при 498 жалби свършени са общо 412 дела, при които 150 са били потвърдени, 109 изменени, 117 отменени е 36 прекратени, през 2014г. при 427 жалби са свършени общо 341 дела, при които 124 са били потвърдени при 146 за 2013г., 155 за 2012г., 176 за 2011г., 72 са били изменени през 2014г., при 108 за 2013г., 137 за 2012г., 149 за 2011г. и 117 през 2014г. са били отменени изцяло при 150 за 2013г., 180 за 2012г., 155 за 2011г., като производствата по 36 дела са били прекратени по различни причини /оттегляне на жалбата, изпращане по подсъдност/.

Запазва се тенденцията за основателност /цялостна или частична/ на по-голямата част от жалбите срещу наказателни постановления, но се наблюдава и трайно повишаване качеството на административно-наказателната дейност.

**Решени по същество ЧНД.**

Частните наказателни дела по правило се разглеждат в кратки процесуални срокове. Така исканията по чл.64, чл.65, чл.161, чл.222 и чл.223 от НПК получават произнасяне/насрочване - в зависимост от естеството на процедурата - в деня на постъпването. От общо за разглеждане 1609 ЧНД от досъдебни производства са свършени 1607 към края на отчетния период.

По повод измененията в ЗЕС, значително се увели броя на ЧНД по искане по този Закон. Води се редовно и срочно специалния регистър на исканията, разрешенията и отказите. Създаде се практика постъпилите искания по този ред да се разглеждат по дежурство, с оглед кратките процесуални срокове на разследването. 1376 е броят на произнасянията по ЗЕС , който е включен в общия сбор от НЧД – 1607.

**Решени по същество ГД.**

 **Видове дела по предмет.**

От свършените общо 312 дела през 2016г. /при 310 през 2015г. и 332 през 2014г./:

- 76 са били облигационни искове, при 128 за 2015г., 125 за 2014г.; 124 за 2013г.,

- 55 искове по СК, при 52 за 2015г., 56 за 2014г.; 55 за 2013г.

- 55 са установителни искове, при 44 за 2015г., 51 за 2014г., 54 за 2013г.

- 37 са били вещни искове , при 60 за 2015г., 38 за 2014г.; 26 за 2013г.

- 20 са били за делба , при 12 за 2015г. при 33 за 2014г.; 21 за 2013г.16 за 2012г., 15 за 2011г.

- 8 са били по искове по КТ , при 7 за 2015г. 27 за 2014г.; 24 за 2013г.

Предложеното по-горе изброяване не е изчерпателно и има за цел да онагледи основните тенденции и промени през последната година. От анализа на посочената по-горе статистика е възможно да се създаде впечатление за намаляване на вещните и облигационните искове за сметка на установителните, но същото е илюзорно, тъй като предмета на исковете към настоящия момент след 01.04.2016г. /въвеждането на СИНС/, предпостави определянето на предмета по различен от досегашните правила начин. Така забелязва се тенденция за трайно, макар и плавно увеличение на делата, образувани от и срещу търговци, причините за които бяха посочени по-горе.Наблюдава се значително увеличение на на делбените производства, като са налични и такива с международен елемент и значително увеличение на установителните искове, както и голям дял дела по ЗУЕС. Запозва се ролята на съда и при осъществяване на мерки за защита срещу домашно насилие.

**Резултати при приключването на делата.**

- по 113 дела искът е бил уважен изцяло при 146 за 2015г.; 179 за 2014г.;

- по 38 дела искът е бил уважен отчасти, при 38 за 2015г.; 48 за 2014г.;

- по 49 дела искът е бил отхвърлен изцяло при 75 за 2015г.; 62 за 2014г.; 64 за 2013г., 58 за 2012г., 53 за 2011г. и 53.

- седем производствата са приключили по спогодба и по 105 производството е било прекратено по други причини, също коментирани по-горе.

Горните показатели водят до извод за тенденция на увеличаване на относителния брой на неоснователно предявените пред съда гражданскоправни претенции, като общото съотношение между уважените и отхвърлените претенции се остава без особени промени.Увеличава се дяла на приключилите със спогодба дела, което предполага предприемане на мерки за устойчиво и трайно внедряване на извънсъдебните способи за подпомагане решаване на делата по този ред, в т.ч. разработване на проект за ситуиране на Център за извънсъдебно решаване на спорове с помощта и участието на НРС.

**Решени по същество ЧГД.**

От решените през 2016г. общо 888 частни граждански дела 800 са по чл.410 и чл.417 ГПК , като за сравнение през 2015г. общо 778 частни граждански дела в т.ч. 775 са били по чл.410 и чл.417 ГПК за 2015г., при 752 частни граждански дела 661 по чл.410 и чл.417 ГПК за 2014г , като 91 са били другите частни граждански дела при общо 712 частни граждански дела, 660 по чл.410 и чл.417 ГПК и 52 са били другите ч.гр.дела за 2013г. За постъплението на посочените групи дела се поддържат изложените по-горе в доклада констатации и причини.

Дела по изпълнение на процедури по Регламент №1393/2007т. –5бр. при 8 бр. за 2015г., всички изпълнени в срок.

**БРОЙ ПРЕКРАТЕНИ ДЕЛА.**

 **АНАЛИЗ НА ПРИЧИНИТЕ**

**Общ брой прекратени дела.**

От свършените през 2016г. общо 3663 дела, прекратени са 499 дела от които 117 със споразумение по чл.382 НПК, 55 по чл.384 НПК, 7 по спогодба по чл.234ГПК, върнати за доразследване- са 35 дела, 285 – по други причини. За сравнение: през 2015г. общо 3174 дела, прекратени са 573 дела, от които 170 със споразумение по чл.382 НПК, 78 по чл.384 НПК и по спогодба по чл.234ГПК, върнати за доразследване са 22 дела, 66 – по други причини, през 2014г. общо 1985 дела, са прекратени 477, от които 191 със споразумение по чл.381-384 НПК, върнати за доразследване-13, прекратени по други причини са 3. От свършените през 2013г. общо 2280 дела, са прекратени 603, /от които 26 със споразумение по чл.381-384 НПК, върнати за доразследване-23, прекратени със спогодба по чл.234 от ГПК са 7 /; през 2012г. 2386 дела, са прекратени 627, /от които със споразумение по чл.381-384 НПК и спогодба по чл.234 от ГПК са 248/. Така през 2011г. общо 2559 дела, са прекратени 591, /от които със споразумение по чл.381-384 НПК и спогодба по чл.234 от ГПК са 248/.

Относителния дял на прекратените дела от общо приключените трайно намалява през посочения петгодишен период, което сочи, че тенденцията е за разглеждане на сезиращите съда искания по същество.

**Прекратени наказателни дела**

- 33 прекратени НОХД /без делата, по които са били одобрени споразумения/, от които 31 са били върнати за доразследване и 2 са били прекратени по други причини /по подсъдност/, при 23 прекратени НОХД /без делата, по които са били одобрени споразумения/, от които 22 са били върнати за доразследване и 1 е било прекратено по други причини /по подсъдност/ за 2015г., при 16 прекратени НОХД, от които 13 са били върнати за доразследване и 3 са били прекратени по други причини за 2014г. Данните за 2013г. са: 24 прекратени НОХД /без делата, по които са били одобрени споразумения/, от които 20 са били върнати за доразследване и 4 са били прекратени по други причини.

- 8 прекратени НДЧХ поради спогодба или на осн.чл.24, ал.4 НПК, при 10 за 2015г и 2014г. ;

- 36 прекратени АНД, при същия брой за 2015г.; 28 за 2014г.

- 6 по реда на чл.78а от НК в т.ч. 4 върнати на РП-Несебър и 2 по други причини; при прекртени и върнати за доразследване 4 през 2015 и 2014г., 3

- 11 ЧНД прекратени при 15 за 2015г., 24 за 2014г.

Общият брой на върнатите за доразследване НОХДела е незначителен на фона на внесените и насрочени такива. Причините в основната си част са приети за основателни, видно от потвърдителните определения на въззивната инстанция. Причините за останалите прекратени производства са чисто обективни- не е одобрено споразумение, внесено по реда на чл.381 НПК, делото е изпратено за определяне на подсъдността по реда на чл.43, т.1 от НПК и т.н.. По НЧХДела основната причина за прекратяване на делата е постигане на спогодба между страните, респ. извънсъдебна такава, която е последвана от оттегляне на тъжбата. При административно-наказателните дела, съдът прекратява производството по делото при констатирано постъпване на жалбата след изтичане на срока за обжалване на атакуваното НП, констатирана липса на местна компетентност за РС-Несебър и изпращане на делото по подсъдност на местно компетентния съд за разглеждане на жалбата, отказ или оттегляне на молбата или жалбата, с която е сезиран съда, прекратяване на производството на изпратена съдебна поръчка, поради изпълнение на същата и съответно изчерпване предмета на делото.

**Прекратени граждански дела**

- 82 прекратени граждански дела по общия ред през 2016г. при 44 за 2015г. 111 за 2014г., при 128 за 2013г., 137 за 2012г. и 127за 2011г..;

-  101 прекратени ЧГД по чл.410-417 ГПК, при 98 прекратени за 2015г., 92 прекратени за 2014г, при 146 за 2013г., 176 за 2012г. и 142 за 2011г.;

Увеличава се броя на прекратените по спогодба граждански дела, което от своя страна е позитивен за съдопроизводството фактор. От тук може да бъде направен извод, че очакванията на обществото за повече бързина при приключването на производствата частично са удовлетворени. По отношение приключването на делата в разумни срокове за поредна година следва да се отчете, че съдиите макар да са изключително затруднени от характера и вида на страните, както още в етапа на депозиране на нередовни искови молби, така и при призоваването и размяната на книжа при множестото дела с международен елемент отбелязват забележително висок процент приключили дела в тримесечен срок /94% за всички дела /90 % по граждански и над 96 % по наказателни/. В обобщение на причините за прекратените дела следва да се посочи, че в повечето случаи производствата се прекратяват поради недопустимост на предявените искове, включително и поради неотстраняване на нередовности в рамките на процедурата по отстраняване на нередовности на исковата молба. На следващо място следва да се посочи, , че все още част от адвокатите предявяват претенциите си пред районния съд и предоставят на съда да прецени въпроса за родовата подсъдност, включая и производствата по глава 34 ГПК и Глава 37 ГПК.

**Несвършени дела**.

**Видове. Анализ на причините**.

Както бе посочено по-горе през 2016г. са постъпили общо 3760 дела. Останали несвършени в началото на отчетния периода са 284 дела или общо за разглеждане 4044. Свършени са 3663 дела За сравнение през 2015г. са постъпили общо 3157 дела, останали несвършени в началото на отчетния период са били 301, или общо за разглеждане са били 3458 дела, от които са били свършени 3174 дела и през 2014г. са постъпили общо 1998 дела, останали несвършени в началото на отчетния период са били 288, или общо за разглеждане са били 2286 дела, от които са били свършени 1985 дела.

Останали несвършени в края на отчетния период са 381 дела при 284 дела за 2105г., 301 дела за 2014г. От несвършените общо 381 дела, гражданските са 181, а наказателните - 239. В броя на несвършените дела влизат и спрените производства, внесените във временен архив съдебни делби, по които страните не са внесли депозити за експертизи, като не на последно място се отчете и фактът, че делбените производства са двуфазни/.

С оглед изложените статистически данни по този показател считам, че е налице подобряване качеството и ефективността на работата на съда, тъй като се констатира трайна тенденция през разглеждания период за намаляване броя на несвършените дела като в края на отчетния период несвършените дела са образувани в съответната отчетна година.

През отчетния период несвършени от 1 до 3години са 16 граждански дела; несвършени от 3 до 5г. са 1 граждански дела и несвършени над 5 години са останали са 2 гр.дела, или общо 18, за сравнение

-2015г. несвършени от 1 до 3години са 21 граждански дела; несвършени от 3 до 5г. са 3 граждански дела и несвършени над 5 години са останали са 5 гр.дела, или общо 28,

-2014г. несвършени от 1 до 3години са 18 граждански дела; несвършени от 3 до 5г. са 5 граждански дела и несвършени над 5 години са 2 гр.дела, или общо 25.

От останалите 18 общо несвършени дела /образувани в предходни години/, 12 дела са за делба. Мнозинството от коментираните дела са спрени/или спирани за големи периоди от време/ основно поради преюдициалност или внесени в текущ архив поради невнасяне на определения от съда депозит за експертиза. При спрените дела поради преюдициалност по разпореждане на предходния председател на съда е създадена вътрешна организация на всеки два месеца да се изпращат писмени запитвания до съда разглеждащ преюдициалното производство за неговата фаза, с цел съдът максимално бързо, служебно при отпадане на процесуалните пречки за движение на делото да го възобнови.Добрата практика е запазена и към настоящия момент. Следва да се отбележи, че в разглежданите несвършени дела изключителен дял са делбените производства. Този вид дела приключват изключително бавно предвид двете фази, в които се развива производството и възможността за обжалване на решението по първата фаза. Към настоящия момент има дела по които е постъпила и молба за отмяна на влязло в сила решение по първата фаза. Практика е все още продължаването на делата във втора фаза да се извършва няколко години след приключване на инстанционния контрол на решението по първата фаза. В тази връзка, следва да посочим, че основната част от отчетените несвършени дела в графите „от 3 до 5 години” и „над 5 години” са делби. Тъй като делото се брои за свършено едва след окончателното му приключване във втората фаза, броят на неприключените дела за делба статистически е изключително малък. Друга, повтаряща се причина за неприключване на делата за делба, е невъзможността за извършване на експертизи своевременно поради липса на достатъчен брой вещи лица от обнародвания списък, най-вече на геодезисти и архитекти. Като причина за забавянето на процеса следва да отчетат и процедурите, които във фазата на извършване на делбата се извършват от други държавни органи – одобряването на проекти за делба и изготвяне на скици на новообразувани имоти от Общинските служби „Земеделие” и Общините, съгласно изискванията на ЗСПЗЗ и ППЗСПЗЗ, ЗУТ, Института за паметниците на културата и др.

От несвършените общо 381 наказателни дела, 166 са образувани последните два месеца на годината. В съда няма спрени наказателни производства. Нерешени в края на отчетния период в срок от три до шест месеца са 14 дела; от 6 месеца до една година – 4 дела. Няма висящи дела над една и повече години.Отчита се сравнително нисък процент на останали несвършени наказателни дела в края на отчетния период, който с обяснява както с традиционно завишаване на постъпленията от разследващите полицаи към прокуратурата, а от там и към съда през месец декември на съответната календарна година, така и с наличието на наказателни дела, по които пострадали /в голямата си част/ или подсъдими/обвиняеми са чужденци. Последното от своя страна налага изготвянето на МСП за призоваване и връчване на книжа чрез МП. Особени затруднения среща съдът при извършването на МСП по наказателни дела при адресати в Русия и др.държави извън ЕС.

През отчетния период от общо 707 наказателни административен характер дела за разглеждане са свършени общо 517АНД /посочените цифри не включват делата образувани по предложения на РП по чл.78а от НК които са: за разглеждане-77, свършени към края на периода 68/, като останали несвършени АНД са 9 в края на годината. През 2015 от общо 498 наказателни административен характер дела за разглеждане са свършени общо 412 АНД /посочените цифри не включват делата образувани по предложения на РП по чл.78а от НК които са: за разглеждане-110, свършени към края на периода 102/, като останали несвършени АНД са 86 в края на годината. През 2014г. от общо 506 наказателни административен характер дела за разглеждане са свършени общо 413 АНД вкл.чл.78а от НК-72/, като останали несвършени са 93 в края на годината. За сравнение през 2013г. общо 592 наказателни административен характер дела за разглеждане са свършени общо 516 АНД/жалби против НП-439 и предложения на РП по чл.78а от НК-77/, като останали несвършени са 76 в края на годината. Така през 2012г. от общо 672 дела за разглеждане са свършени общо 590 АНД /жалби против НП и предложения на РП по чл.78а от НК/, като останали несвършени са 82 в края на годината. През 2011г. общо 675 дела за разглеждане са свършени общо 555 АНД, като останали несвършени са 120 в края на годината.

 Въпреки традиционно завишеният брой постъпления на този вид дела в края на годината ясно се забелязва трайна тенденция за намаляване на несвършените дела. Практиката е този вид дела да приключват в едно заседание с редки изключения, обусловени от необходимостта от събиране на допълнително доказателства, непредставяне/или несвоевременно представяне/ от страна на административно-наказващият орган на изискани с разпореждането за насрочване доказателства, неявяване на актосъставителя в първо по делото с.з., поради служебна ангажираност/респ.временна нетрудоспособност/, за наличието на която се представят доказателства.

**БРОЙ ОБЖАЛВАНИ И ПРОТЕСТИРАНИ.**

**РЕЗУЛТАТИ ОТ ВЪЗЗИВНА И КАСАЦИОННА ПРОВЕРКА.**

**Брой обжалвани и протестирани съдебни актове. Резултати от въззивна и касационна проверка.**

Обжалвани съдебни актове.

|  |  |  |  |  |  |  |  |
| --- | --- | --- | --- | --- | --- | --- | --- |
| година | **НДОХ** | **НДЧХ** | **АНД-НП** | **АНД-78А НК** | **ЧНД** | **ГД** | **ЧГД** |
| 2011г. | 21 | 8 | 237 | 9 | 25 | 116 | 65 |
| 2012г. | 42 | 4 | 234 | 7 | 22 | 131 | 48 |
| 2013г. | 25 | 5 | 273 | 10 | 10 | 135 | 46 |
| 2014г. | 24 | 1 | 168 | 12 | 13 | 118 | 45 |
| 2015г. | 17 | 6 | 86 | 8 | 5 | 121 | 52 |
| 2016г. | 38 | 11 | 174 | 3 | 13 | 128 | 53 |

**Резултати от инстанционния контрол**.

През годината общо 420 дела са били обжалвани и протестирани. При 295 за 2015г. и 204 за 2014г. В същото време през отчетния период са преминали инстанционен контрол и върнати в края на отчетния период общо 392 дела /цифрата отчита и обжалване през предходни години дела, но върнати през отчетната 2016г., през която става ясен резултата от инстанционния контрол/. Така от постановените и обжалвани или протестирани съдебни актове общо 248 са били потвърдени изцяло от горна инстанция.

По отношение наказателните дела справките сочат, че от върнатите през годината общо 229 дела от горна инстанция, по 155 дела обжалваните актове /вкл. и определения/ са изцяло потвърдени или 67,68% от обжалваните актове са изцяло потвърдени, като през 2015г. общо върнати са 275 дела от горна инстанция, по 177 дела обжалваните актове/вкл. и определения/ са изцяло потвърдени или 64.40% от обжалваните актове са изцяло потвърдени.

Резултатите по граждански дела сочат, че от общо върнатите 163 от инстанционен контрол дела, по 92 обжалваните актове/решения/ са били потвърдени изцяло, 5 са изцяло отменени, като останалите са изменени. При определенията по граждански дела резултатите съответно са от общо върнати 71 дела, потвърдени изцяло са били 39, 1 е отменено изцяло, като останалите определения са изменени. При обжалваните определения и в частност отменените такива, следва да се посочи, че в основната си част това са разпореждания и определения по чл.129, ал.3 и ал.4 от ГПК, както и определения във връзка с родовата и местна подсъдност.

**НАТОВАРЕНОСТ НА СЪДЕБНИЯ РАЙОН.**

През отчетния период са били висящи към 01.01.2016г. общо 284 дела, от които 123 наказателни и 161 граждански дела. Постъпили са за разглеждане общо 3760 дела, от които 2566 наказателни и 1194 граждански дела. Всичко дела за разглеждане – 4044, от които са свършени 3663 дела или 90%. От свършените през годината 3663 дела са били приключени в тримесечния срок 3434 или 94%. Натовареността по щат е 56.17 дела за разглеждане и 50.88 свършени като действителната натовареност е идентична. Няма разлика между натовареността по щат и действителната такава.За поредна година се отчита трайно увеличаване на постъпленията по наказателни дела, като се увеличават и произнасянията в хода на досъдебните производство, както и увеличение на граждански дела които се разглеждат по общия ред и намаляване на постъпленията по заповедни производства и по НАХДела, образувани по жалби против наказателни постановления.

На следващо място, за пореден път следва да се отчете, че при преценката на натовареността на магистратите в РС-Несебър, следва да се вземе предвид липсата на специализация на съдиите, чрез обособяването им в наказателни и граждански колегии.

Интензивното натоварване е равномерно, целогодишно.Годишни отпуски не се използват през съдебната ваканция. Необходимо е увеличение на щата на съдиите, както и разкриване на такива за съдебни помощници.

Натовареността на съдиите в съда е сравнително еднаква. През изминалата година не се констатират значителни разлики. Към момента щата е уплътнен. Видно от статистическите данни, генерирани от СИНС, натовареността на РС Несебър от м 01.04.2016г. –до 31.12.2016г. е 177.13 %. , който макар и непълен отчет за отчетния период е показател за свръх натовареност на РС Несебър.

Разпределението на постъпващите в съда дела по съдии-докладчици се извършва при спазване на принципа на случайния избор, чрез въведен в експлоатация програмен продукт, одобрен от ВСС. По този начин се постига равномерно разпределение по брой и тежест на постъпващите дела. Известни различия в броя на разгледаните от съдиите дела произтичат от обстоятелството, че в рамките на седмичното си дежурство всеки съдия поема постъпващите дела, определени за разглеждане от дежурен съдия с вътрешни правила публикувани на сайта на съда.

**НАТОВАРЕНОСТ ПО СЪДИИ**

**КАЧЕСТВО НА СЪДЕБНИТЕ АКТОВЕ**

При обобщаване на последващите показатели са посочени и командированите съдии за различни периоди от време през отчетния период, поради което в таблиците са посочени повече магистрати от щата на съда.

**Дела-несвършени към 01.01.2016г. по съдии**

Видно от приложените справки за дейността на съдиите в РС-Несебър през отчетния период

|  |  |  |
| --- | --- | --- |
|  |  |  |
| съдия | НОХД | НАХД | ЧНД | НЧХД | **НД общо** | ГрД | ЧГрД | **ГД общо** | **Всичко** |
| ВАЛЕРИ В.СЪБЕВ | 3 | 13 | 1 | 1 | **18** | 27 | 2 | **29** | **47** |
| ЕВГЕНИ М. УЗУНОВ | 1 | 16 |   | 2 | **19** | 25 | 1 | **26** | **45** |
| ЙОРДАНКА Г. МАЙСКА-ИВАНОВА | 3 | 18 | 0 | 0 | **21** | 23 | 1 | **24** | **45** |
| МАРИЯ М.БЕРБЕРОВА ГЕОРГИЕВА | 3 | 14 |  0 | 1 | **18** | 5 | 1 | **6** | **24** |
| НИНА Р. МОЛЛОВА-БЕЛЧЕВА | 1 | 5 |   | 1 | **7** | 39 | 1 | **40** | **47** |
| ПЕТЪР С. ПЕТРОВ | 7 | 28 | 4 | 1 | **40** | 36 | 0 | **36** | **76** |
| **OБЩО** | 18 | 94 | 5 | 6 | **123** | 155 | 6 | **161** | **284** |
|  |  |  |  |  |  |  |  |  |  |
| **Дела –постъпили през отчетния период по съдии** |  |  |  |
|  |  |  |  |  |  |  |  |  |  |
| съдия | НОХД | НАХД | ЧНД | НЧХД | **НД общо** | ГрД | ЧГрД | **ГД общо** | **Всичко** |
| ВАЛЕРИ В.СЪБЕВ | 48 | 119 | 256 | 2 | **425** | 52 | 160 | **212** | **637** |
| ЕВГЕНИ М. УЗУНОВ | 39 | 104 | 302 | 3 | **448** | 48 | 131 | **179** | **627** |
| ЙОРДАНКА Г. МАЙСКА-ИВАНОВА | 49 | 121 | 193 | 2 | **365** | 55 | 162 | **217** | **582** |
| МАРИЯ М.БЕРБЕРОВА ГЕОРГИЕВА | 25 | 100 | 373 | 2 | **500** | 39 | 112 | **151** | **651** |
| НИНА Р. МОЛЛОВА-БЕЛЧЕВА | 47 | 121 | 300 | 2 | **470** | 58 | 158 | **216** | **686** |
| ПЕТЪР С. ПЕТРОВ | 52 | 125 | 180 | 1 | **358** | 56 | 163 | **219** | **577** |
| **OБЩО** | 260 | 690 | 1604 | 12 | **2566** | 308 | 886 | **1194** | **3760** |
|  |   |   |   |   |  |   |   |  |  |
| **Общо дела за разглеждане по съдии** |  |  |  |  |
|  |  |  |  |  |  |  |  |  |  |
| съдия | НОХД | НАХД | ЧНД | НЧХД | **НД общо** | ГрД | ЧГрД | **ГД общо** | **Всичко** |
| ВАЛЕРИ В.СЪБЕВ | 51 | 132 | 257 | 3 | **443** | **79** | **162** | **241** | **684** |
| ЕВГЕНИ М. УЗУНОВ | 40 | 120 | 302 | 5 | **467** | **73** | **132** | **205** | **672** |
| ЙОРДАНКА Г. МАЙСКА-ИВАНОВА | 52 | 139 | 193 | 2 | **386** | **78** | **163** | **241** | **627** |
| МАРИЯ М.БЕРБЕРОВА ГЕОРГИЕВА | 28 | 114 | 373 | 3 | **518** | **44** | **113** | **157** | **675** |
| НИНА Р. МОЛЛОВА-БЕЛЧЕВА | 48 | 126 | 300 | 3 | **477** | **97** | **159** | **256** | **733** |
| ПЕТЪР С. ПЕТРОВ | 59 | 153 | 184 | 2 | **398** | **92** | **163** | **255** | **653** |
| **OБЩО** | 278 | 784 | 1609 | 18 | **2689** | 463 | 892 | **1355** | **4044** |
|  |  |  |  |  |  |  |  |  |  |
| **Общо свършени дела по съдии** |  |  |  |  |
|  |  |  |  |  |  |  |  |  |  |
| съдия | НОХД | НАХД | ЧНД | НЧХД | **НД общо** | ГрД | ЧГрД | **ГД общо** | **Всичко** |
| ВАЛЕРИ В.СЪБЕВ | 49 | 112 | 257 | 2 | **420** | 58 | 161 | **219** | **639** |
| ЕВГЕНИ М. УЗУНОВ | 38 | 99 | 301 | 5 | **443** | 49 | 131 | **180** | **623** |
| ЙОРДАНКА Г. МАЙСКА-ИВАНОВА | 49 | 112 | 193 | 1 | **355** | 47 | 163 | **210** | **565** |
| МАРИЯ М.БЕРБЕРОВА ГЕОРГИЕВА | 27 | 87 | 372 | 2 | **488** | 25 | 113 | **138** | **626** |
| НИНА Р. МОЛЛОВА-БЕЛЧЕВА | 45 | 97 | 300 | 3 | **445** | 76 | 157 | **233** | **678** |
| ПЕТЪР С. ПЕТРОВ | 49 | 78 | 184 | 1 | **312** | 57 | 163 | **220** | **532** |
| **OБЩО** | 257 | 585 | 1607 | 14 | **2463** | 312 | 888 | **1200** | **3663** |
|  |  |  |  |  |  |  |  |  |  |
| **Срочност** |  |  |  |  |  |  |  |  |  |
| съдия | Свършени НД | В 3-мес. срок | Свършени ГД | В 3-мес. Срок | **Общо свършени дела** | в 3-мес срок | % |  |  |
| ВАЛЕРИ В.СЪБЕВ | 420 | 404 | 219 | 196 | **639** | 600 | 93,90% |  |  |
| ЕВГЕНИ М. УЗУНОВ | 443 | 428 | 180 | 165 | **623** | 593 | 95,18% |  |  |
| ЙОРДАНКА Г. МАЙСКА-ИВАНОВА | 355 | 338 | 210 | 189 | **565** | 527 | 93,27% |  |  |
| МАРИЯ М.БЕРБЕРОВА ГЕОРГИЕВА | 488 | 485 | 138 | 133 | **626** | 618 | 98,72% |  |  |
| НИНА Р. МОЛЛОВА-БЕЛЧЕВА | 445 | 436 | 233 | 202 | **678** | 638 | 94,10% |  |  |
| ПЕТЪР С. ПЕТРОВ | 312 | 267 | 220 | 191 | **532** | 458 | 86,09% |  |  |
| **OБЩО** | **2463** | **2358** | **1200** | **1076** | **3663** | **3434** | **93,54%** |  |  |
|  |  |  |  |  |  |  |  |  |  |
| **Дела несвършени към 31.12.2016г. по съдии** |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
| съдия | НОХД | НАХД | ЧНД | НЧХД | **НД общо** | ГрД | ЧГрД | **ГД общо** | **Всичко** |
| ВАЛЕРИ В.СЪБЕВ | 2 | 20 | 0 | 1 | **23** | 21 | 1 | **22** | **45** |
| ЕВГЕНИ М. УЗУНОВ | 2 | 21 | 1 | 0 | **24** | 24 | 1 | **25** | **49** |
| ЙОРДАНКА Г. МАЙСКА-ИВАНОВА | 3 | 27 | 0 | 1 | **31** | 31 | 0 | **31** | **62** |
| МАРИЯ М.БЕРБЕРОВА ГЕОРГИЕВА | 1 | 27 | 1 | 1 | **30** | 19 | 0 | **19** | **49** |
| НИНА Р. МОЛЛОВА-БЕЛЧЕВА | 3 | 29 | 0 | 0 | **32** | 21 | 2 | **23** | **55** |
| ПЕТЪР С. ПЕТРОВ | 10 | 75 | 0 | 1 | **86** | 35 | 0 | **35** | **121** |
| **OБЩО** | 21 | 199 | 2 | 4 | **226** | 151 | 4 | **155** | **381** |
|  |  |  |  |  |  |  |  |  |  |

Индивидалната натовареност в проценти по СИНС за периода 01.04.2016г.-31.12.2016г. е следната : Съдия Е.Узунов-168.38%; съдия В.Събев-153.76%; съдия Й.Майска-Иванова-162.92%; съдия М.Берберова-Георгиева-121.06%; съдия Н.Моллова-Белчева-156.96%, съдия П.Петров-177.79 %.

**ОТЛОЖЕНИ ДЕЛА И ПРИЧИНИ ЗА ОТЛАГАНЕ НА ДЕЛАТА:**

Отложените през 2016г. граждански дела са 291, при 356 за 2015г. ,383 за 2014г.

Отложените наказателни дела /НОХД и НЧХД/ са 86 при 149 за 2015г., 104 за 2014г.

Отложените при първо с.з. дела са преимуществено поради нередовно призоваване на страна по делото. Наблюдава се трайна тенденция към намаляване броя на отложените дела, за което свидетелства и показателят за изключителна ефективност и срочност. Причини за нередовното призоваване са затрудненията при достъп до жилищни сгради, липсата на административни адреси, регистрацията на ФЛ и ЮЛ в сгради за сезонно ползване, които в месеци извън активния летен туристически сезон са необитаеми, липсата на заявени аддреси на територията на РБ, но налични такива на територията на Европейския съюз, декларирани седалища на ЮЛ в ЕС и др. Отчита се сериозен проблем при призоваването и връчването на съдебни книжа на страни с адрес за призоваване в Столична община, причина за което е известната претовареност на изпълняващия съд. Съдиите изчерпват всички възможности за призоваване на страните своевременно и недопускане на други причини за отлагане н делата, като предприемат предвидените в процесуалните закони превантивни дисциплиниращи мерки. Сред другите причини за отлагане на делата са неизготвяне или непредставяне в срок заключение на вещо лице; допълнителна задача на вещо лице, допускане извършването на повторни или комплексни експертизи, отлагане по молба на страна, поради невъзможност да се яви в с.з.; отложени за постигане на споразумение. Броят на делата отложени поради други причини /поради липса на произнасяне по изпратени инвестиционни проекти до Общината или невърнати съдебни поръчки, както и отложени за постигане на спогодба и спрени по взаимно съгласие на страните, недостатъчно комплектоване на административнонаказателни преписки/.През изминалата година се налагаха и отлагания по наказателни дела, по молба на свидетели – полицаи, които бяха командировани за значителни периоди от време на Българо-турската граница за справяне с проблема с незаконни мигранти, както и по молби на свидетели-актосъставители, служители на други контролни органи, поради командироване в зимните ни курорти. В резултат на изложеното докладчиците с принудени независимо от дисциплиниращите мерки, които предприемат да отлагат съдебните заседания. Горното обуславя сериозни затруднения за съдиите да приключват този вид производства в тримесечния срок от образуването им със съдебен акт. Няма установени отлагания на съдебни заседания по вина на съдиите. При необходимост от пренасрочване на дело, поради ангажимент на съдията, съдебните заседания се отстрочват за по-ранна дата от първоначално определената.

**СТРУКТУРА НА НАКАЗАНАТА ПРЕСТЪПНОСТ**

**Общ брой дела**

От свършените 257 НОХДела, 172 са приключили с одобрено споразумение по реда на чл.381-384 от НПК, по 52 са постановени присъди, 23 са прекратени, от които 31 са върнати за доразследване и 2 са прекратени по други причини /по подсъдност/. От общо свършените 14 НЧХДела, 6 са приключили с присъда и 8 са прекратени.

Броят осъдителни присъди е функция на броя постановени съдебни актове по същество по НДОХ и НДЧХ за съответните периоди.

**Видове дела.**

Видове дела по текстове от НК:

Най-голям дял имат общоопасните престъпления –189 постъпили през годината, от които 61 в транспорта /при 211 общо в т.ч. 144 в транспорта за 2015г., 155 за 2014г.- 122 в транспорта;

Следвани от:

- образувани за престъпленията против собствеността – общо 39 /при 56 за 2015г., при 74 за 2014г../, от които:

* 21 дела са били образувани с обвинения по чл.194-197 НК / при 39 за 2015г., 48 за 2014г. /;
* 5 по чл.198 НК /при 7 за 2015г., 11 за 2014г./;
* 6 за присвояване / при 8 за 2015г., 7 за 2014г.;./ и 4 за измама по чл.209-211НК, при 1 за 2015г., 6 за 2014г
* образувани за престъпления против правата на гражданите са 13, при 21 за 2015г.,15 при за 2014г.,
* образувани за престъпления против личността са 11, при 8 за 2015г., 9за 2014г.,
* образувани за престъпления против стопанството –5, при 4 за 2015г., 3 а 2014г,
* образувани за престъпления против брака, семейството и младежта-2, при 10 за 2015г., 0 а 2014г
* образувани за престъпления против дейността на държавните органи и обществените организации - 1, при 2 за 2015г., 5 а 2014г.

**Видове наложени наказания.**

Видове подлежащи на изпълнение наказания:

- на лишаване от свобода до три години са били осъдени общо176 лица при 186 лица за 2015г., при 166 лица за 2014г. Условно осъдени са 131 лица, при 150 за 2015г., при 113 за 2014г. През отчетния период са наложени 1 наказание лишаване от свобода от три до петнадесет години. Наказание глоба е наложено на 15 лица, при 29 лица за 2015г., при 12 лица за 2014г.;./, а наказание пробация на 27лица, при 78 лица за 2015г., при 89 лица за 2014г.; 102лица за 2013г., 118 за 2012г., 150 за 2011г!

През 2016г. са приключили 74 дела разглеждани по реда на бързите производства. При 116 дела за 2015г. и 22 дела за 2014г. По реда на Гр.ХХVІІ от НПК са приключили общо 31дела, при 34 за 2015г., 32 за 2014г.За разлика от предходните години по реда на „Незабавното производство“ са приключили 2 наказателни производства.

Запазва се тенденцията за заемане на най-значителен дял от общоопасните престъпления. Това се дължи преди всичко на броя престъпления по транспорта и съобщенията. На второ място отново са престъпленията против собствеността, от които основен дял заемат кражбите. Като цяло е запазена структурата на постъпилите дела по глави от НК. Структурата на наказаната престъпност по видове дела отново следва тази на постановените актове по същество по НДОХ и НДЧХ, тъй като оправдателните присъди са незначителна част от общия им брой.

Относно вида на наложените наказания се наблюдават следните тенденции :

- намаляване относителния дял на наложените наказания пробация от общо наложените наказания и съответно увеличаване броя на наложените наказания лишаване от свобода. Следва да се посочи, че за втора поредна година не се запазва тенденцията от предходни периоди за увеличение дела на наказанията пробация за сметка на наказанията лишаване от свобода.Значителен ръст бележат делата с наложено наказание „Глоба“, което от една страна е следствие законодателните промени в НК по отношение престъпленията по транспорта, а от друга, предложенията на съдиите по реда на чл.382 ал.5 от НПК са включване в наказанията и кумулативно или алтернативно предвидените наказания „Глоба“ в съставите на престъпленията.

**НАКАЗАНА ПРЕСТЪПНОСТ**

През 2016г. в края на отчетния период с 257 влезли в сила съдебни актове са били осъдени 219 лица През 2015г. в края на отчетния период с 324 влезли в сила съдебни актове са били осъдени 303 лица. През 2014г. с 262 влезли в сила съдебни актове са били осъдени 270 лица. За сравнение – през 2013г. в края на отчетния период с 328 влезли в сила съдебни актове са били осъдени 350 лица , данните за 2012г. в края на отчетния период съответно са осъдени 339 лица, а през 2011г. осъдените лица са били 350.

Анализът на осъдените лица през изтеклата година показва, че за престъпления

* против личността, са били съдени общо 11 лица, като са били осъдени 10 лица.
* против правата на гражданите – общо 12 предадени на съд лица, са осъдени 8 лица.
* против брака, семейството и младежта са били съдени общо 2 лица, като са били осъдени 2 лица.
* против собствеността са били предадени на съд общо 32 лица, като от тях 16 са осъдени за кражби по чл.194 – 197 от НК ,
* за грабеж по чл.198 – 200 от НК 8 са осъдени,
* за присвояване по чл.201 – 208 от НК са съдени 4, като осъдени са 3 и за измама по чл.209 - 211 от НК предадени на съд са 2, двама от които са осъдени.
* за изнудване и рекет, застрахователна и документна измама няма внесени обвинения.
* против стопанството, са предадени на съд 4 лица , от които са осъдени 2.
* против дейността на държавните органи и обществените организации – предадено на съд е 1 лице , същото е и с присъда
* против реда и общ.спокойствие са предадени на съд е предадено едно лице, което е осъдено.
* общоопасни престъпления, са били предадени на съд и осъдени общо 166 лица, като 166 от тях са били съдени /в т.ч. 3 непълнолетни/ , като по чл.343 от НК 57 лица са били осъдени ; по чл.354, чл.354а, ал.5, 354в ал.1 от НК са осъдени 30 лица

**ОПРАВДАТЕЛНИ ПРИСЪДИ**

През 2016г. по НОХД са били оправдани общо 9 лица. През 2015г. . в РС-Несебър са били оправдани 12 лица, а за 2014г. 9 лица по НОХДела.От предадените на съд 66 лица по чл.78а от НК са оправдани 2 По НЧХД са оправдани 2 лица. Основната причина за постановените оправдателни присъди остава недоказване на повдигнатото обвинение. По някои от делата се наблюдава недоказаност и обективна невъзможност за надлежно доказване на обвинението още при постъпване на обвинителния акт и материалите от досъдебното производство в съда. В други случаи прокурорът е имал вътрешно убеждение за доказаност на обвинението, което въпреки, че е било формирано съобразно всички процесуални правила, не е било възприето от съдебния състав. Съществена причина за постановените частично оправдателни присъди и оправдани отчасти лица, както през предходните отчетни периоди, е липсата на прецизност при формулиране на обвинението от прокурора, недобрата работа на органите на предварителното разследване, главно на разследващите полицаи и липсата на добра координация между наблюдаващия прокурор и разследващите. В повечето случаи при действията си след приключване на разследването прокурорът не ревизира повдигнатото до този момент обвинение, а възприема направо това, което вече е било повдигнато. Извън изложеното, като цяло дела на оправдателните присъди и оправданите лица е несъществена част от общо постановените присъди и броя на осъдените лица.

 **ОТЧЕТ НА ДЕЙНОСТТА НА РС НЕСЕБЪР В ИЗПЪЛНЕНИЕ НА ДЕЙНОСТИТЕ ПО КОМУНИКАЦИОННАТА СТРАТЕГИЯ НА СЪДЕБНАТА ВЛАСТ 2014Г.-2020 ЗА 2016г.**

През 2016г., Съдия М.Берберова от РС Несебър, организира и проведе Образователната програма „Съдебната власт информиран избор и гражданско доверие. Отворени съдилища и прокуратури" през учебната 2015/2016г., провеждана по инициатива на ВСС, съвместно с МОН и представители на органите на съдебната власт осъществена с ученици от 8, 9 и 10 клас от СОУ „Любен Каравелов” Несебър в периода 08.02.2016г.-13.06.2016г.

На 04.02.2016г. от 15.00 часа в Съдебна зала № 2 на съда се проведе пресконференция.

На 29.03.2016г. съдия М.Берберова организира посещение на ученици от 10-ти клас от СОУ „Любен Каравелов”- Несебър и от ПГТ „Иван Вазов”- Слънчев бряг в Затвора Бургас .

На 17.05.2016г., по покана на Центъра за обществена подкрепа- гр.Несебър, съдия Мария Берберова-Георгиева, изнесе лекция на ученици от VІІ-ми клас в ОУ „Св.Св.Кирил и Методий”- с.Гюльовца, Община Несебър на тема „Компютърни престъпления, притежание на наркотици и престъпления, извършени от непълнолетни по хулигански причини”.

На 27.05.2016г., в 10.30 часа, по повод честване на тридесет години от създаването на Районен съд- Несебър, в сградата на съда съдия Мария Берберова организира и проведе Симулиран наказателен процес „Наркотикът – въпрос на свободен избор или лесен начин да загубиш свободата си” с участието на ученици от 10-ти клас на СОУ „Любен Каравелов”- Несебър.

В рамките на честването на тридесетгодишнината на съда се проведоха и следните мероприятия: Конкурс за детска рисунка на тема „Къщичката на съдиите“ с участие на съдиите Н.Моллова и В.Събев. Конкурс за есе на тема „Защо трябва да имаме закони“ с участието на съдиите М.Берберова-Георгиева и Й.Майска-Иванова.. Конкурс за есе на тема „Ако аз съм съдия, какво ще направя, за да повиша доверието на гражданите в съдебната система“ с участието на съдия М.Берберова-Георгиева и съдия Й.Майска-Иванова Наградиха се отличените участници в организираните от РС-Несебър конкурси. Проведе се Кръгла маса - Дискусия на тема: „Съдебна палата - Несебър – минало, настояще, бъдеще“ .

Събитието бе медийно отразено чрез интервюта за радио „БНР Бургас“ и „Дарик радио“, съответни публикации в местни периодични издания, местни и национални електронни издания.

На 27.05.2016г. се организира и проведе „Ден на отворените врати" в РС Несебър

На 19.12.2016г. в сградата на съда съдия Мария Берберова организира и проведе симулиран наказателен процес „Червената шапчица” с участието на ученици от 2-ри клас на СОУ „Любен Каравелов”- Несебър.

**СЪДЕБНО ИЗПЪЛНЕНИЕ**

Брой на постъпили изпълнителни дела.

В съдебно-изпълнителна служба при Районен съд –Несебър през 2016г. двойно се е увеличил броя на образуваните изпълнителни дела спрямо предходните две години общо образувани 115 изпълнителни дела, като заедно с несвършените в началото на отчетния период – 267, общо за разглеждане са били 382 дела, като от тях са свършени общо 95 дела и останали несвършени към края на отчетния период – 287дела.

За сравнение:

 през 2015г. са образувани общо 57 изпълнителни дела, като заедно с несвършените в началото на отчетния период – 265, общо за разглеждане са били 312 дела, като от тях са свършени общо 25 дела и останали несвършени към края на отчетния период – 267дела.

през 2014г. са образувани общо 52 изпълнителни дела, като заедно с несвършените в началото на отчетния период – 243, общо за разглеждане са били 295 дела, като от тях са свършени общо 40 дела и останали несвършени към края на отчетния период – 255дела.

Брой на свършените изпълнителни дела.

Общият брой на свършените изпълнителни дела в съдебно-изпълнителната служба при НРС през 2016 година възлиза на 95 дела, като от тях 43 са прекратени поради реализиране на вземането, 46 по други причини и 6 са изпратени на друг съдебен изпълнител, т.е 111% се е увеличил броя на свършените дела спрямо 2015г. като за сравнение общо свършените са били 45, като от тях 25 са прекратени поради реализиране на вземането, 9 по други причини и 11 са изпратени на друг съдебен изпълнител

Общо събраните суми са в размер на 546007лв., като от тях доброволно са платени 146513, ефективността на събираемост се е увеличила два пъти спрямо 2015г. когато са били 75210лв..

Сравнителен анализ за постъпленията за последните години.

Сравнителният анализ на постъпленията на образувани изпълнителни дела за последните години показва тенденция на увеличване. Така образувани дела през 2010г. – 67дела, 2011г. - 81дела, 2012г.-65 изп.дела, 89дела през 2013г., 52 през 2014г., 57 през 2015. и 115 през 2016г. се дължи на действията за възлагане събиране на суми по граждански и наказателни дела в полза на НРС. Промяната в ЗСВ дава допълнителна възможност за използване на този държавен механизъм за надежно и икономически по-изгодно удовлетворяване на вземанията на държавата, в каквато насока са и препоръките на Световната банка.

**СЛУЖБА ПО ВПИСВАНИЯТА**

Видно от двойно-входящ регистър на АВ при НРС през 2016г. по разпореждане на съдиите по вписванията са извършени общо 8549 вписвания. Постановени са 206 бр.отказа за вписване, издадени са 5104бр.удостоверения за вещни тежести и са дадени разпореждания са издаване на 4574 преписа,събрани такси 1 116 743,11лв., удостоверения материален интерес е 1 191 715 922лв.

За сравнение през 2015г. по разпореждане на съдиите по вписванията са извършени общо 9540 вписвания, постановени са 227 бр.отказа за вписване, издадени са 2931бр.удостоверения за вещни тежести и са дадени разпореждания са издаване на3615 преписа , събрани такси 556 380лв., удостоверения материален интерес е 562 146 648лв. и през 2014г. по разпореждане на съдиите по вписванията са извършени общо 11108 вписвания, постановени са 218бр.отказа за вписване, издадени са 3820 бр.удостоверения за вещни тежести и са дадени разпореждания са издаване на 2970 преписа, събрани такси 384 514лв., удостоверения материален интерес е 462 131 313лв.

ПРИЛОЖЕНИЯ:

Приложение № 2 – Отчет за дейността на РС-Несебър по наказателни дела за 2016г. – образец на ВСС.

Приложение № 3 – Справка за дейността на съдиите в РС-Несебър през 12 месеца на 2016г. (наказателни дела).

Приложение № 4 – Отчет за дейността на НРС по граждански дела за 2016г.

Приложение № 5 – Справка за дейността на съдиите в НРС през 12 месеца на 2016г. (граждански дела).

Отчет за дейността на ДСИ в РС-Несебър през 2016г.

 Административен ръководител

Районен съд - Несебър:

 /Е.Узунов/